Մոտովունի կինոփառատոն

Մոտովունի  կինոփառատոն (), ամենամյա միջազգային փառատոն։ Հիմնադրվել է 1999 թվականին։ Անցկացվում է հուլիսի վերջին կամ օգոստոսի սկզբին՝ Խորվաթիայի Մոտովուն քաղաքում (5-6 օր տևողությամբ)։

Պատմություն 
Մոտովունի կինոփառատոնը ամբողջությամբ նվիրված է փոքր և անկախ ինեմատոգրաֆների կողմից նկարված ֆիլմերին։ Առաջին անգամ անցկացվել է 1999 թվականին ռեժիսոր Ռայկո Գրլիչի և պրոդյուսեր Բորիս Մատիչի կողմից։ Կինեմատոգրաֆիստների նպատակն է լրացնել Խորվաթիայի կինոարտադրության բացթողումը, քանի որ այդ ժամանակ ցուցադրվում էին միայն հոլիվուդյան ֆիլմեր։ Ամեն տարի կինոփառատոնի ծրագիրը բաղկացած է լինում տարբեր երկրների շուրջ 70 ֆիլմերից, կարճամետրաժից մինչև լիամետրաժ, վավերագրականից մինչև գեղարվեստական, «պարտիզանականից» մինչև համատեղ արտադրության ֆիլմեր։ Իր գոյության ընթացքում փառատոնը մասսայականություն է վայելում խորվաթական երիտասարդության և օտարերկրյա զբոսաշրջիկների շրջանում։ Ամեն տարի միջոցառման անցկացման ընթացքում կազմակերպվում է վրանային քաղաք, որը դարձել է կինոփառատոնի այցեքարտերից մեկը։ 2007 թվականին «Դը Գարդիան» թերթը փառատոնը անվանեց որպես «Խաչ Գլաստոնբերիի և Սանդենսի միջև»։ Այն հաճախ կոչում են նաև կինոփառատոների «Վուդստոկ»։

1999 թվականից փառատոնի կարգավիճակը զգալիորեն բարձրացել է։ Սկզբում այն համարվում էր միջանկյալ միջոցառում երկիր այցելող զբոսաշրջիկների համար, սակայն արդեն 2007 թվականից համարվում է նախկին Հարավսլավիայի երկու առաջատար փառատոներից մեկը Սարաևոյի կինոփառատոնից հետո։ 2011 թվականին պետք է կայանար Մոտվունի հերթական 13-րդ փառատոնը, սակայն սնահավատության պատճառով կազմակերպիչները այն հայտարարեցին 14-րդը։

Պարգևներ 
Փառատոնի գլխավոր մրցանակը համարվում է «Մոտվունի պրոպելլերը», որն իր անվանումը ստացել է քաղաքի մոտակայքում գտնվող հողմաշարժիչների հետ կապված։   Փառատոնի ընթացքում խաղարկվում են նաև «Մոտվուն  օնլայն» մրցանակը, որը շնորհվում է լավագույն կարճամետրաժ ֆիլմին, «Ա-ից մինչև Ա» մրցանակը լավագույն տարածաշրջանային ֆիլմին (մրցանակի անվանումը առաջացել է Ավստրիայից մինչև Ալբանիա հապավումից), ինչպես նաև կինոքննադատների ՖԻՊՐԵՍՍԻ մրցանակը։ 2008 թվականին հայտնվեց Մավերիկ մրցանակը, որը շնորհվում է կյանքում բացառիկ ձեռքբերումների համար։ Այն առաջինը ստացել է Քեն Ռասսելը։

Մոտովունի պրոպելլեր

ՖԻՊՐԵՍՍԻ

Հայտնի հյուրեր 
 Ֆուշան Մակավեև
 Սթիվեն Դալդրի
 Պոլ Տոմաս Անդերսոն
 Քեն Ռասել
 Վանեսա Ռեդգրեյվ
 Ամանդա Պլամմեր
 Միրա Ֆուրլան
 Միլենա Դրավիչ
 Ջեյսոն Բիգս
 Ջեյմի Բել

Ծանոթագրություններ

Արտաքին հղումներ 
 Պաշտոնական կայքէջ 
 Մոտովունի կինոփառատոնի մասին Internet Movie Database կայքում

Խորվաթիայի կինոփառատոն
1999 հիմնադրումներ Խորվաթիայում